Държавен вестник, бр. 72, 2024 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  72
пояснения към друга информация, включена в 
доклада за дейността в съответствие с чл. 39, 
както и оповестените в годишните финансови 
отчети суми.
(7) По изключение, предприятията могат 
да не включат в отчета за устойчивостта ин­
формация, свързана с предстоящи промени 
или въпроси в процес на договаряне, когато 
според надлежно обосновано становище на 
управителните и надзорните органи, които 
действат в рамките на компетентността си, 
оповестяването на подобна информация би 
довело до сериозна вреда за търговската пози­
ция на предприятието, при условие че подобен 
пропуск не пречи на обективното и баланси­
рано разбиране за развитието, резултатите, 
състоянието на предприятието и въздействието 
на осъществяваната от него дейност.
(8) Информацията по ал. 1 – 7 се оповестява 
в съответствие с изискванията на Европейски­
те стандарти за отчитане на устойчивостта.
(9) Ръководителят на предприятието ин­
формира представителите на работниците на 
подходящото равнище и обсъжда с тях съответ­
ната информация и средствата за получаване и 
проверка на информацията за устойчивостта. 
Становището на представителите на работ­
ниците се съобщава, когато е приложимо, на 
управителните или надзорните органи.
(10) Независимо от изискванията по 
ал. 2 – 8, малките и средните предприятия, 
които са предприятия от обществен интерес 
съгласно § 1, т. 22, буква „а“ от допълнителните 
разпоредби, малките и несложни институции 
по чл. 4, параграф 1, т. 145 от Регламент (ЕС) 
№ 575/2013 на Европейския парламент и на 
Съвета от 26 юни 2013 г. относно пруденциал­
ните изисквания за кредитните институции и 
инвестиционните посредници и за изменение 
на Регламент (ЕС) № 648/2012 (OB, L 176/1 от 
27 юни 2013 г.), наричан по-нататък „Регламент 
(ЕС) 575/2013“, както и каптивните застрахо­
вателни и презастрахователни предприятия 
съгласно чл. 14, ал. 1 и 2 от Кодекса за за­
страховането, могат да ограничат отчитането 
на устойчивостта до следната информация:
1. кратко описание на бизнес модела и 
стратегията на предприятието;
2. описание на политиките на предприя­
тието във връзка с устойчивостта;
3. основните действителни и потенциални 
неблагоприятни въздействия на предприятието 
върху въпросите по устойчивостта и всички 
действия, предприети с цел установяване, 
наблюдение, предотвратяване, смекчаване 
или коригиране на такива действителни или 
потенциални неблагоприятни въздействия;
4. основните рискове за предприятието, 
свързани с въпросите по устойчивостта, и 
начина, по който предприятието управлява 
тези рискове;
5. основните показатели, необходими за 
оповестяването на информацията по т. 1 – 4.
(11) Предприятията по ал. 10 оповестяват 
информацията в съответствие с изискванията 
на Европейските стандарти за отчитане на 
устойчивостта за малките и средните пред­
приятия.
(12) Малките и средните предприятия, 
различни от тези по чл. 41, могат да отчитат 
устойчивостта, като прилагат избран от тях 
стандарт за отчитане на устойчивостта, приет 
с делегиран акт на Европейската комисия. В 
този случай те не са задължени да предоставят 
на трети страни информация, превишаваща 
обхвата на прилагания от тях стандарт.“
§ 17. Член 49 се изменя така:
„Чл. 49. Предприятията, които спазват 
изискванията по чл. 48, ал. 1 – 9 и ал. 11 и 
12, се счита, че са изпълнили изискването на 
чл. 39, ал. 1, т. 2.“
§ 18. Член 50 се изменя така:
„Чл. 50. (1) Дъщерно предприятие се ос­
вобождава от задължението за изготвяне на 
отчет за устойчивостта по чл. 48, когато са 
изпълнени следните условия:
1. дъщерното предприятие и неговите 
собствени дъщерни предприятия са включе­
ни в консолидирания доклад за дейността на 
предприятие майка, който е изготвен в съот­
ветствие с изискванията на този закон или на 
законодателството на друга държава членка;
2. докладът за дейността на дъщерното 
предприятие съдържа следната информация:
а) наименованието и седалището на пред­
приятието майка, което оповестява информа­
ция на равнище група в съответствие с чл. 48 
или с аналогичните правила за отчитане на 
устойчивостта на съответното национално 
законодателство на друга държава членка;
б) препратка към интернет страницата, на 
която е публикуван консолидираният доклад за 
дейността, съответно консолидираният отчет 
за устойчивостта, на предприятието майка, 
както и докладът с одиторското мнение за 
изразяване на сигурност по устойчивостта 
съгласно чл. 37а или аналогична разпоредба от 
законодателството на друга държава членка;
в) информация, че предприятието е осво­
бодено от задълженията по чл. 48, ал. 1 – 9.
(2) Дъщерно предприятие, което е контро­
лирано от предприятие майка, регулирано 
от законодателството на трета държава, се 
освобождава от задължението за изготвяне 
на отчет за устойчивостта по чл. 48, когато 
са изпълнени следните условия:
1. дъщерното предприятие и неговите 
собствени дъщерни предприятия са включе­
ни в консолидирания отчет за устойчивостта 
на предприятието майка, който е изготвен 
в съответствие с Европейските стандарти за 
отчитане на устойчивостта или със стандарти, 
признати за еквивалентни на тях;